Държавен вестник, бр. 24, 2025 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  24
Относно Наредбата за изменение и допъл­
нение на Наредба № 7 от 31.03.2021 г., с която 
са изменени и допълнени няколко разпоредби, 
между които и оспореният чл. 63, съдът е 
установил, че проектът за изменение и допъл­
нение е внесен от заместник-министъра на 
здравеопазването и е разгледан на заседание 
на министерството на 24.06.2022 г. Проектът, 
заедно с мотивите, са били публикувани на 
интернет страницата на министерството в 
периода: 13.05.2021 г. – 14.06.2021 г. Преди 
това, с писмо от 18.04.2022 г., е бил съгласуван 
между дирекции „Лекарствена политика“, 
„Правна“, „Лечебни дейности“ и „Електрон­
но здравеопазване“. След публикуването са 
постъпили становища от Националния съвет 
на хората с увреждания и „АРДЕ“ от името 
на национално представителни организации 
на и за хора с увреждания на 15.06.2022 г., 
които не са били приети.
Относно Наредбата за изменение и до­
пълнение на Наредба № 7 от 31.03.2021 г., с 
която, наред с други разпоредби, е изменен и 
допълнен чл. 56, съдът е установил, че про­
ектът е изработен от назначена от министъра 
на здравеопазването на 30.10.2023 г. работна 
група и внесен от заместник-министър на 
5.12.2023 г. Разгледан е на заседание на минис­
терството на 12.12.2023 г. Преди това проек­
тът, заедно с мотивите, са били публикувани 
на интернет страницата на министерството 
в периода: 28.09.2023 г. – 27.10.2023 г. След 
публикуването са постъпили становища от 
И. С ла вчев на 2.10.2023 г., НЗОК на 
12.10.2023 г., А. Тимурян на 20.10.2023 г., 
Националната агенция по лекарствата 
на 26.10.2023 г., Съюза на инвалидите на 
27.10.2023 г. и Националния съвет на хората 
с увреждания на 2.11.2023 г., част от които 
са били приети.
От представените в съдебно заседание 
Заповед № РД-02-115 от 29.06.2021 г. на 
министъра на труда и социалната полити­
ка и Заповед № РД-02-13 от 2.02.2022 г. на 
министъра на здравеопазването, с които са 
създадени междуведомствени работни групи 
за разработване на нормативни актове в об­
ластта на грижата за хората с увреждания, 
съдът е установил, че в състава на работните 
групи, наред със служителите на министер­
ствата, са били и директорът на дирекция 
„Административно-правно, финансово и 
информационно обслужване“ в АХУ и ди­
ректорът на АХУ. От представения доклад 
на началника на политическия кабинет на 
министъра на здравеопазването, който е бил 
докладван на заседанието на ръководството 
на Министерството на здравеопазването, е 
установено, че те са участвали при прове­
дените множество срещи.
Въз основа на така установените факти 
съдът приел от правна страна, че Наредба 
№ 7 от 31.03.2021 г. е издадена от компетен­
тен орган – министъра на здравеопазването, 
съгласно делегираните му права в чл. 73, 
ал. 3 ЗХУ; чл. 45, ал. 9 от Закона за здрав­
ното осигуряване (ЗЗО) и чл. 30а, ал. 4 от 
Закона за медицинските изделия (ЗМИ), а 
при нейното издаване и при последващите є 
изменения и допълнения е спазена предви­
дената процедура по глава трета от ЗНА.
Участието на директора на дирекция 
„Административно-правно, финансово и 
информационно обслужване“ в АХУ и дирек­
тора на АХУ в междуведомствените работни 
групи, създадени със Заповед № РД-02-115 
от 29.06.2021 г. на министъра на труда и 
социалната политика и Заповед № РД-02-13 
от 2.02.2022 г. на министъра на здравеопаз­
ването, съдът е приел, че води до извод за 
съгласуване на основание чл. 10, ал. 3, т. 9 
ЗХУ и участие при изготвянето на проек­
тите за приемане, изменение и допълнение 
на Наредба № 7 от 31.03.2021 г. от страна на 
АХУ. В тази връзка е посочил, че тези двама 
служители са участвали при проведените 
множество работни срещи.
Приел е, че оспорените разпоредби на 
Наредба № 7 от 31.03.2021 г. не противоречат 
на нормативни актове от по-висока степен 
и на европейското право.
За неоснователно е приел възражението 
на жалбоподателя, че оспорените разпоредби 
незаконосъобразно включват медицински 
условия като част от съдържанието на из­
готвяната спецификация – списък с групите 
помощни средства, приспособления, съоръ­
жения и медицински изделия (ПСПСМИ) за 
хората с увреждания, което обезсмисля меди­
цинската преценка на ЛКК, ТЕЛК и НЕЛК. 
В тази връзка е посочил, че въвеждането с 
чл. 56, ал. 1 и чл. 63, ал. 2, т. 7 от Наредба 
№ 7 от 31.03.2021 г. на медицински условия, 
експлоатационни срокове и необходими ме­
дицински документи за предоставянето на 
ПСПСМИ в спецификация – списък на НЗОК 
не ограничава правото за предоставяне на 
такива средства на хората с увреждания, а 
създава ред за заплащането и предоставянето 
им така, както предвиждат чл. 53, ал. 1 във 
връзка с чл. 56 от Наредба № 7 от 31.03.2021 г.
За неоснователно е прието и възражението 
на жалбоподателя, че едва с изменението 
на процесните разпоредби медицинските 
условия за първи път са въведени като 
част от съдържанието на списъка с групите 
ПСПСМИ за хората с увреждания. В тази 
връзка решаващият съд е направил съ­
поставка между нормативната уредба преди 
и след изменението. Посочил е, че не може